0714 40 00, ex 0714 50 00 и ex 0714 90 20, се разбират продукти от видовете, използвани за консумация от човека, в директни опаковки, с нетно съдържание, непревишаващо 28 kg, пресни и цели, или замразени без кората, дори нарязани на парчета.
 Член 8
 Определения за тарифната квота с пореден номер 09.0076
 За тарифната квота с пореден номер 09.0076 се прилагат следните определения:
 а)
 „увредени зърна“ означава зърна ечемик, други зърнени култури или овес, които са увредени, включително от болести, замръзване, топлина, насекоми, гъбички, лошо време и всякакви други материални увреждания;
 б)
 „здрави и търгуеми зърна ечемик“ означава зърна ечемик или парченца от зърна ечемик, които не са увредени по смисъла на буква а), с изключение на увредените от замръзване или гъбички.
 Член 9
 Изисквания за качество за тарифната квота с пореден номер 09.0076
 1. Ечемикът отговаря на условията за внос в рамките на тарифната квота с пореден номер 09.0076, ако съответства на следните изисквания:
 а)
 специфично тегло: минимум 60,5 kg/hl;
 б)
 увредени зърна: максимум 1 %;
 в)
 съдържание на влага: максимум 13,5 %;
 г)
 здрави и търгуеми зърна: минимум 96 %.
 2. Съответствието с изискванията за качество, посочени в параграф 1, се удостоверява с един от следните документи:
 а)
 сертификат за анализ, извършен по искане на вносителя от митническото учреждение на допускане за свободно обращение; или
 б)
 сертификат за съответствие за внесения ечемик, издаден от правителствен орган на държавата на произход и признат от Комисията.
 3. В съответствие с член 254 от Регламент (ЕС) No 952/2013 ечемикът подлежи на митнически надзор, с който се цели да се гарантира, че:
 а)
 се преработва в малц в срок от 6 месеца, считано от датата на допускане за свободно обращение; и
 б)
 така полученият малц се използва в производството на бира, която отлежава в съдържащи бук бъчви, в срок от не повече от 150 дни, считано от датата на преработката на ечемика в малц.
 Преработката на внесения ечемик в малц се счита за извършена, когато ечемикът за пивоварни цели премине накисването.
 4. Размерите на гаранцията, която трябва да бъде предоставена от операторите, за да се гарантира, че изискването, посочено в параграф 3, е спазено, са посочени в приложение I.
 5. Гаранцията, предвидена в параграф 4, се освобождава незабавно при представяне на доказателство пред съответните митнически органи, че:
 а)
 качеството на ечемика, установено въз основа на сертификата за съответствие или сертификата за анализ, отговаря на изискванията, определени в параграф 1;
 б)
 изискването за преработка, определено в параграф 3, е спазено в предвидения срок.
 6. Сертификатите, издадени от Federal Grain Inspection Service (FGIS — Федералната служба за инспекция на зърнените култури) на САЩ за ечемик за пивоварни цели, предназначен да се използва в производството на бира, която отлежава в съдържащи бук бъчви, както е определено в част А от приложение II, се признават официално от Комисията по силата на процедурата за административно сътрудничество, посочена в членове 58 и 59 от Регламент (ЕС) 2015/2447. Когато аналитичните параметри, вписани в издадения от FGIS сертификат за съответствие, показват съответствие с изискванията за качество на ечемика за пивоварни